Abu-Dabidagi AES yaqinida akula paydo bo‘ldi

Abu-Dabidagi atom elektr stansiyasining dengizdagi inshootlari yaqinida yosh kit akulasi paydo bo‘ldi. Bu haqda UAE Inside xabar bermoqda.

Uzunligi 12 metr, og‘irligi esa 20 tonna yetishi mumkin bo‘lgan bu turdagi akulalarning aksariyati — 75 foizi Hind va Tinch okeanida, 25 foizi esa Atlantikada uchraydi.
Nawah Energy kompaniyasi Instagram’dagi sahifasida joylashtirilgan akula fotosiga shunday izoh qoldirdi:
“Akulani Barak AES dengiz inshootlari bu yerda ekologik muhitni yaxshilash uchun bir necha yil avval qurilgan to‘lqinqaytargich atrofida hosil bo‘lgan ozuqalar tufayli o‘ziga jalb etsa kerak”.